b'\n_START_ARTICLE_\nGedimino kepur\xc4\x97\n_START_PARAGRAPH_\nGedimino kepur\xc4\x97 - viena svarbiausi\xc5\xb3 Lietuvos Did\xc5\xbeiosios kunigaik\xc5\xa1tyst\xc4\x97s did\xc5\xbei\xc5\xb3j\xc5\xb3 kunigaik\xc5\xa1\xc4\x8di\xc5\xb3 insignij\xc5\xb3. Lietuvos valdovo inauguracijos metu Vilniaus katedroje Gedimino kepur\xc4\x97s u\xc5\xbed\xc4\x97jimas ant galvos ir kalavijo \xc4\xafteikimas valdovui sudar\xc4\x97 Lietuvos valdovo inauguracijos akt\xc4\x85.\n_START_SECTION_\nIstorija\n_START_PARAGRAPH_\nGedimino kepur\xc4\x97 minima XVI a. ra\xc5\xa1ytiniuose \xc5\xa1altiniuose. Saugota valstyb\xc4\x97s i\xc5\xbede. Insignijos pavadinimas leid\xc5\xbeia teigti, kad jos simbolika buvo siejama su Lietuvos did\xc5\xbeiuoju kunigaik\xc5\xa1\xc4\x8diu Gediminu. Vyskupui Povilui Al\xc5\xa1\xc4\x97ni\xc5\xa1kiui sudarytoje Jano Dlugo\xc5\xa1o herbyno kopijoje, kuri buvo papildyta Lietuvos heraldikos objektais, \xc5\xa1i insignija vaizduojama kaip apvalus nesegmentuotas galvos apdangalas. 1569 m. Liublino unijos aktu panaikinus Lietuvos did\xc5\xbei\xc5\xb3j\xc5\xb3 kunigaik\xc5\xa1\xc4\x8di\xc5\xb3 vainikavim\xc4\x85 ir 1572 m. mirus paskutiniam paveldimam LDK valdovui \xc5\xbdygimantui Augustui, Gedimino kepur\xc4\x97 neteko politin\xc4\x97s insignijos reik\xc5\xa1m\xc4\x97s.'